אחד מאתרי הטבע בנתניה הוא שמורת אירוס הארגמן ששיא פריחתו בימים אלה. באתר ניתן לראות את פריחתו הססגונית והנדירה של פרח אירוס הארגמן, אחד הפרחים המרשימים הצומחים בישראל. מפריחת האירוסים ניתן ליהנות במיוחד בחודשים פברואר - מרץ.
בצמוד לפארק ממוקם הסקייטפארק - מתחם המשתרע על פני שלושה דונם וכולל מתקני אקסטרים ומתקני החלקה מהמשוכללים בארץ וכן אמבטיית "החלקה" מהגדולות והמיוחדות בישראל. כמו כן, במתחם אזור לצפיית קהל, פיתוח סביבתי, גינון והצללה וכן מתקני פנאי נוספים להנאת המבקרים. את שמורת אירוס הארגמן ופארק אגם החורף מחבר גשר השמורות, המאפשר להולכי הרגל ורוכבי האופניים כמעבר נוח ונגיש בין שני האתרים.
גם חורשת האלונים/הסרג'נטים מהווה יעד אטרקטיבי לטיול. החורשה הינה ריאה ירוקה בלב מזרח העיר, בה גדלים מיני צמחים נדירים, עצי אקליפטוס שניטעו בידי מחלקת היערות של המנדט הבריטי, וכן עצי אלון, תבור, ואורן הסלע. בחורשה, המהווה יעד חווייתי למשפחות, מתקני משחק לילדים, ספסלים, מגדל תצפית מעץ ועוד. עיריית נתניה תקיים סיור מודרך לקהל הרחב ב-8 במרץ בשעה 12.00 ובשעה 13.30 בכניסה לחורשה (ליד שער 2).
נתניה, הריביירה של ישראל, שופעת אטרקציות ומקומות בילוי עבור מבקריה. בנוסף לראות הירוקות ניתן לשלב טיול בטיילות אשר הפכו לסימן ההיכר של העיר, רצועת הטיילות המתפרשות לארך קו החוף של נתניה מציעות נוף עוצר נשימה ובריזה נעימה מהים, לצד מתחמי ישיבה, אזרי משחק, מדשאות, יצירות אמנו, פסלים סביבתיים ושבילים ייעודיים עבור רוכבי האופניים.